ধর্মেন্দ্র

**ধর্মেন্দ্র কেওয়াল কৃষ্ণ দেওল** (জন্ম ৮ ডিসেম্বর ১৯৩৫ - ২৪ নভেম্বর ২০২৫),** ধর্মেন্দ্র** নামে পরিচিত, একজন ভারতীয় অভিনেতা, প্রযোজক এবং রাজনীতিবিদ ছিলেন। তিনি মূলত হিন্দি চলচ্চিত্রে তার কাজের জন্য পরিচিত। ধর্মেন্দ্রকে ভারতীয় চলচ্চিত্রের ইতিহাসে সর্বশ্রেষ্ঠ, সবচেয়ে সুদর্শন এবং বাণিজ্যিকভাবে সফল চলচ্চিত্র তারকাদের একজন হিসেবে ব্যাপকভাবে বিবেচনা করা হত। ৬৫ বছরের কর্মজীবনে, তিনি ৩০০ টিরও বেশি ছবিতে কাজ করেছেন। এছাড়াও হিন্দি চলচ্চিত্রে সর্বাধিক সংখ্যক হিট ছবিতে অভিনয় করার রেকর্ডটি তাঁর দখলে।

*ধর্মেন্দ্র* *১৯৬০ সালে দিল ভি তেরা হাম ভি তেরে* দিয়ে আত্মপ্রকাশ করেন । তিনি প্রথম ১০৬০-এর দশকের মাঝামাঝি সময়ে *আয়ে মিলান কি বেলা*, *ফুল অর পাথর* এবং *আয়ে দিন বাহার কে-এর* মতো চলচ্চিত্রগুলির জন্য জনপ্রিয়তা অর্জন করেন এবং পরবর্তী বছরগুলিতে আরও বেশি স্টারডম অর্জন করেন, হিন্দি ছবিতে তার বেশ কয়েকটি অন-স্ক্রিন ভূমিকার জন্য ভারতের "হি-ম্যান" নামে ডাকা হয়। তিনি ১৯৬০-এর দশকের শেষ থেকে ১৯৮০-এর দশকের শেষ পর্যন্ত বেশ কয়েকটি সফল হিন্দি চলচ্চিত্রে অভিনয় করেছেন, যেমন *আঁখেন*, *শিকার*, আয়া *সাওয়ান ঘুম কে*, *জীবন মৃত্যু*, *মেরা গাঁও মেরা দেশ*, *সীতা অর গীতা*, *রাজা জানি*, *জুগনু বাতিয়া*, *শোয়াড্*, *জুগনু* বাতিয়া, *চরস*, *ধরম বীর*, *চাচা ভাতিজা*, *গুলামি*, *হুকুমত*, *আগ হি আগ*, *এলান-ই-জং* এবং *তাহলকার* পাশাপাশি তার কিছু প্রশংসিত অভিনয়ের মধ্যে *রয়েছে আনপাধ*, *বন্দিনী*, *হকিকত*, *অনুপমা*, *মাজ্ত্য না*, *মাজ্ত্য* না, *জামানা*, *সমাধি*, *রেশম কি দরি*, *চুপকে চুপকে*, *দিল্লাগি*, *দ্য বার্নিং ট্রেন*, *গজব*, *দো দিকায়েন* ও *হাতিয়ার* । 

১৯৯০ এর দশকের শেষের দিকে, তিনি *পেয়ার কিয়া তো ডরনা কেয়া*, *লাইফ ইন এ... মেট্রো*, *আপনে*, *জনি গাদ্দার*, *ইয়ামলা পাগলা দিওয়ানা*, *রকি অর রানি কি প্রেম কাহানি* এবং *তেরি বাতাঁ উল্যাহ্যাঁর* মতো বেশ কয়েকটি সফল ও প্রশংসিত চলচ্চিত্রে চরিত্রে অভিনয় করেন । ১৯৯৭ সালে, তিনি বলিউডে তার অবদানের জন্য ফিল্মফেয়ার লাইফটাইম অ্যাচিভমেন্ট পুরস্কার পান । তিনি ভারতের ১৫ তম লোকসভার সদস্য ছিলেন, ভারতীয় জনতা পার্টি (বিজেপি) থেকে রাজস্থানের বিকানের আসনের প্রতিনিধিত্ব করেছিলেন ।

ধর্মেন্দ্র প্রকাশ কৌর এবং অভিনেত্রী হেমা মালিনীর সাথে বিবাহ বন্ধনে আবদ্ধ হন ।

## জীবনের প্রথমার্ধ

ধর্মেন্দ্র কেওয়াল কৃষন দেওল ১৯৩৫ সালের ৮ ডিসেম্বর ব্রিটিশ ভারতের পাঞ্জাবের লুধিয়ানা জেলার নসরালি গ্রামের একটি পাঞ্জাবি জাট পরিবারে জন্মগ্রহণ করেন। তার বাবা ছিলেন কেওয়াল কৃষন এবং মা সতবন্ত কৌর। তাদের আদি বাড়ি লুধিয়ানার পাকহোয়াল তহসিলের রাইকট এলাকার দাঙ্গোঁ গ্রামে।

শৈশবের বেশিরভাগ সময় তিনি সাহনেওয়াল গ্রামে কাটান। তিনি লুধিয়ানার লালটন কালাঁ সরকারি সিনিয়র সেকেন্ডারি স্কুলে পড়াশোনা করেন, যেখানে তার বাবা স্কুলের প্রধান শিক্ষক ছিলেন। ১৯৫২ সালে তিনি ফাগওয়ারা থেকে ম্যাট্রিক পাস করেন। সেই সময় পাঞ্জাবের সব স্কুল পাঞ্জাব বিশ্ববিদ্যালয়, চণ্ডীগড়ের অধীনে ছিল।

## কর্মজীবন
### চলচ্চিত্র অভিনেতা
জাতীয়ভাবে ফিল্মফেয়ার ম্যাগাজিনে 'নিউ ট্যালেন্ট এ্যাওয়ার্ড' এর আয়োজন করা হয়েছিলো, ধর্মেন্দ্র সেটিতে জিতে পাঞ্জাব থেকে মুম্বই (তখন বম্বে) শহরে আসেন। বলা হয়েছিলো যে তাঁকে একটি চলচ্চিত্রে অভিনয়ের জন্য নেওয়া হবে, যদিও কোনো চলচ্চিত্রই তৈরি হয়নি। ১৯৬০ সালের চলচ্চিত্র *দিল ভি তেরা হাম ভি তেরে* ছিলো ধর্মেন্দ্র অভিনীত প্রথম চলচ্চিত্র। *বয়ফ্রেন্ড* (১৯৬১) চলচ্চিত্রে তিনি সহ-ভূমিকায় ছিলেন; ১৯৬০ থেকে '৬৭ পর্যন্ত বিভিন্ন প্রেমমূলক চলচ্চিত্রে কাজ করেন ধর্মেন্দ্র।

তিনি অভিনেত্রী নূতন এর সঙ্গে *সুরত অর সিরাত* (১৯৬২), *বন্দিনী* (১৯৬৩), *দিল নে ফির ইয়াদ কিয়া* (১৯৬৬) এবং *দুলহান এক রাত কি* (১৯৬৭) চলচ্চিত্রে অভিনয় করেন। মালা সিনহার সঙ্গে ধর্মেন্দ্র *আনপাড়* (১৯৬২), *পুজা কে ফুল* (১৯৬৪), *আঁখে* এবং *বাহারে ফির আয়েগী* (১৯৬৬) চলচ্চিত্রে কাজ করেন। ষাটের দশকের জনপ্রিয় অভিনেত্রী নন্দার সঙ্গে ধর্মেন্দ্র *আকাশদ্বীপ* এবং সায়রা বানুর সঙ্গে *শাদী* এবং *আয়ে মিলান কি বেল* (১৯৬৪) চলচ্চিত্রে অভিনয় করেন ধর্মেন্দ্র। মীনা কুমারীর সঙ্গে ধর্মেন্দ্র একটি সফল চলচ্চিত্র জুটি তৈরি করেছিলেন, তাঁর সঙ্গে সাতটি চলচ্চিত্রে অভিনয় করেন তিনি, এগুলো হলোঃ *ম্যাঁ ভি লাড়কি হুঁ* (১৯৬৪), *কাজল* (১৯৬৫), *পূর্ণিমা* (১৯৬৫), *ফুল অর পাত্থার* (১৯৬৬), *মাঝলি দিদি* (১৯৬৭), *চন্দন কা পালনা* (১৯৬৭) এবং *বাহারো কি মানযিল* (১৯৬৮)। *ফুল অর পাত্থার* (১৯৬৬) চলচ্চিত্রে তিনি একাই নায়ক ছিলেন এবং এটি ছিলো তার জীবনের প্রথম মারামারির চলচ্চিত্র। গুজব রটিয়ে পড়ে যে ধর্মেন্দ্র নাকি মীনা কুমারীর সঙ্গে প্রেম করতেন। মীনা কুমারী ধর্মেন্দ্রকে চলচ্চিত্র জগতে প্রতিষ্ঠা পেতে অনেক সাহায্য করেছিলেন, তিনি ধর্মেন্দ্রর বন্ধুর মত ছিলেন। *ফুল অর পাত্থার* চলচ্চিত্রটি ১৯৬৬ সালের সবচেয়ে আয়কারী চলচ্চিত্র ছিলো এবং ধর্মেন্দ্র তাঁর জীবনের প্রথম ফিল্মফেয়ার পুরস্কার অনুষ্ঠানে সেরা অভিনেতা বিষয়শ্রেণিতে মনোনয়ন পেয়েছিলেন। ১৯৬৬ সালেরই চলচ্চিত্র *অনুপমা*তে ধর্মেন্দ্রর অভিনয় চলচ্চিত্র সমালোচকদের দ্বারা প্রশংসিত হয়েছিলো। ১৪তম জাতীয় চলচ্চিত্র পুরস্কারে (১০ অক্টোবর ১৯৬৭) ধর্মেন্দ্রকে উল্লেখ করে কথা বলা হয়েছিলো তার *অনুপমা* চলচ্চিত্রে অভিনয়ের জন্য। তিনি বিভিন্ন চলচ্চিত্রে প্রেমিকের চরিত্রে অভিনয় করে ভালোই পরিচিতি পান, যেমনঃ *আয়ে মিলন কি বেলা*, *আয়া সাওয়ান ঝুমকে*, *মেরে হামদাম মেরে দোস্ত*, *পিয়ার হি পিয়ার* এবং *জীবন মৃত্যু*। বিভিন্ন থ্রিলার চলচ্চিত্রে অভিনয় করেও নাম কামান তিনি যেমনঃ *শিকার*, *ব্ল্যাকমেইল*, *কাব কিঁউ অর কাহা* এবং *কিমত*। ১৯৭১ সালের চলচ্চিত্র *মেরা গাওঁ মেরা দেশ* চলচ্চিত্রে অভিনয়ের জন্য ধর্মেন্দ্র ফিল্মফেয়ার সেরা অভিনেতা মনোনয়ন পান। ১৯৭৫ সাল পর্যন্ত তার জনপ্রিয়তা তুঙ্গে ছিলো।

ধর্মেন্দ্রর সঙ্গে হেমা মালিনীর চলচ্চিত্র-জুটি সবচেয়ে সফল ছিলো, হেমা পরে তার স্ত্রী হন, হেমা আর ধর্মেন্দ্র অনেক চলচ্চিত্রে একসঙ্গে কাজ করেন, যেমনঃ *রাজা জানী*, *[[সীতা অর গীতা]]*, *শরাফত*, *নয়া জামানা*, *পাত্থার অর পায়েল*, *তুম হাসিন ম্যাঁ জাওয়ান*, *জুগনু*, *দোস্ত*, *চরস*, *মা*, *চাচা ভাতিজা*, *আজাদ* এবং *[[শোলে]]*। ঋষিকেশ মুখোপাধ্যায় এর সঙ্গে *সত্যকাম* চলচ্চিত্র ধর্মেন্দ্রকে অনেক সম্মান দিয়েছিলো।

#### চলচ্চিত্র তালিকা

* ইয়ামলা পাগলা দিওয়ানা : ফির সে (২০১৮)
* ইয়ামলা পাগলা দিওয়ানা ২ (২০১৩)
* ইয়ামলা পাগলা দিওয়ানা (২০১১)
* শোলে (১৯৭৫)
* ইয়াদোঁ কি বারাত (১৯৭৩)
* সীতা অর গীতা (১৯৭২)
* বন্দিনী (১৯৬৩)
* বয়ফ্রেন্ড (১৯৬১)
* কাতিলো কি কাতিল (১৯৮১)
* MAMTA (1966)
* ANUPAMA (1966)
* ANPADH (1962)
* AAP KI PARCHHAIYAN (1964)
* CHUPKE CHUPKE (1975)
* JHEEL KE US PAAR (1973)

## ব্যক্তিগত জীবন

ধর্মেন্দ্রর ১৯৫৪ সালে মাত্র ১৯ বছর বয়সে চলচ্চিত্র জগতে আসার আগেই প্রকাশ কৌর-এর সঙ্গে প্রথম বিয়ে হয়। এই বিয়ে থেকে তার দুই ছেলে হয় – সানি দেওল ও ববি দেওল, যারা দু’জনই সফল অভিনেতা। এছাড়া তাদের দুই মেয়ে আছে—বিজেতা (জন্ম ১৯৬২) এবং অজীতা (জন্ম ১৯৬৬)।

পরে বোম্বেতে এসে সিনেমায় কাজ শুরু করার পর ধর্মেন্দ্র হেমা মালিনীকে বিয়ে করেন। তখন তিনি আগেই বিবাহিত থাকায় এ বিয়ে নিয়ে বেশ বিতর্ক হয়। এমনকি গুজব ছড়ায় যে ধর্মেন্দ্র ও হেমা মালিনী ইসলাম ধর্ম গ্রহণ করে বিয়ে করেছেন। ২০০৪ সালে রাজনৈতিক প্রচারের সময় আবার গুজব উঠলে ধর্মেন্দ্র জানান যে তিনি এখনো হিন্দুই আছেন এবং তাদের পরিবার আর্য সমাজের অনুসারী। ১৯৭০-এর দশকের শুরুতে তিনি ও হেমা মালিনী একসঙ্গে বহু ছবিতে অভিনয় করেন, যার মধ্যে শোলে অন্যতম। এই দম্পতির দুই মেয়ে—ঈশা দেওল (অভিনেত্রী, জন্ম ১৯৮১) ও অহনা দেওল (সহকারী পরিচালক, জন্ম ১৯৮৫)। তার নাতির (ববি দেওলের ছেলে) নামও “ধরম”—ধর্মেন্দ্রর নাম অনুসারে।

## তথ্যসূত্র

## বহিঃসংযোগ

* 
* 
* 

বিষয়শ্রেণী:চতুর্দশ লোকসভার সদস্য
বিষয়শ্রেণী:১৯৩৫-এ জন্ম
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:ভারতীয় হিন্দু
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:পাঞ্জাবি ব্যক্তি
বিষয়শ্রেণী:মুম্বইয়ের চলচ্চিত্র প্রযোজক
বিষয়শ্রেণী:হিন্দি চলচ্চিত্র প্রযোজক
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:মহারাষ্ট্রের ভারতীয় জনতা পার্টির রাজনীতিবিদ
বিষয়শ্রেণী:ভারতীয় অভিনয়শিল্পী-রাজনীতিবিদ
বিষয়শ্রেণী:ফিল্মফেয়ার আজীবন সম্মাননা পুরস্কার প্রাপক
বিষয়শ্রেণী:মুম্বইয়ের রাজনীতিবিদ
বিষয়শ্রেণী:শিল্পকলায় পদ্মভূষণ প্রাপক
বিষয়শ্রেণী:মুম্বইয়ের অভিনেতা
বিষয়শ্রেণী:রাজস্থানের লোকসভা সদস্য
বিষয়শ্রেণী:লুধিয়ানা জেলার ব্যক্তি
বিষয়শ্রেণী:পাঞ্জাবি হিন্দু
বিষয়শ্রেণী:ফিল্মফেয়ার পুরস্কার বিজয়ী
বিষয়শ্রেণী:রাজস্থানের ভারতীয় জনতা পার্টির রাজনীতিবিদ
বিষয়শ্রেণী:২০২৫-এ মৃত্যু